നിപ മരണം: കേരളത്തില് നിന്നുള്ളവര്ക്ക് കര്ശന നിയന്ത്രണം ഏര്പ്പെടുത്തി തമിഴ്നാട് ചെന്നൈ: കേരളത്തില് നിപ വൈറസ് ബാധിച്ച് കുട്ടി മരിച്ചതോടെ അതിര്ത്തി ജില്ലകളില് കര്ശന കര്ശന നിയന്ത്രണങ്ങള് ഏര്പ്പെടുത്തി തമിഴ്നാട്. ഇതു സംബന്ധിച്ച് അതിര്ത്തിയിലെ 9 ജില്ലകളിലെ ആരോഗ്യ ഉദ്യോഗസ്ഥര്ക്ക് സര്ക്കാര് നിര്ദ്ദേശം നല്കി. കേരളത്തില് നിന്ന് എത്തുന്നവരെ പരിശോധനകള്ക്ക് വിധേയമാക്കുന്നുണ്ട്. പനിയുടെ സാന്നിധ്യം കണ്ടെത്തുന്നതിന് ആര്ടിപിസിആര് പരിശോധനയും നടത്തുന്നുണ്ട്. കോവിഡ് വാക്സിന് രണ്ട് ഡോസ് എടുത്തിട്ടുള്ളവരെ തമിഴ്നാട്ടില് പ്രവേശിപ്പിക്കുന്നുണ്ട്. എന്നാല് നിപ വൈറസിനെക്കുറിച്ചുള്ള വാര്ത്തകള് വന്നതോടെ കടുത്ത നീയന്ത്രണങ്ങള് ഏര്പ്പെടുത്തിയിരിക്കുന്നത്. പരിശോധനകള് വിപുലീകരിക്കാനും അതിര്ത്തിയിലുടനീളമുള്ള ഫ്ലൂ ക്യാമ്ബുകളുടെ എണ്ണം വര്ദ്ധിപ്പിക്കാനും ആരോഗ്യ വകുപ്പിന് നിര്ദ്ദേശവും നല്കിയിട്ടുണ്ട്.